P-100/05
Natisni
Opravilna št.:
P-100/05
Datum odločitve:
17. 11. 2005
ECLI:
ECLI:SI:USRS:2005:P.100.05
Akt:
Spor o pristojnosti
Izrek:
Zahteva Okrajnega sodišča v Domžalah za rešitev spora glede pristojnosti za odločanje o zahtevi A. A., B. B. st., C. C. in Č. Č. za denacionalizacijo nepremičnin, vpisanih v vl. št. 885, 1028, 1197, 1315 in 1364 k.o. Ž., se zavrže.
Evidenčni stavek:
Ker niso izpolnjeni procesni pogoji za odločanje o sporu glede pristojnosti, je Ustavno sodišče zahtevo zavrglo.
Geslo:
1.2.51.7.2 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Spor o pristojnosti - Prizadeti organ.
1.3.4.8 - Ustavno sodstvo - Pristojnost - Vrste postopkov - Postopek v sporih o pristojnosti.
1.5.51.3.1 - Ustavno sodstvo - Odločbe - Vrste odločitev Ustavnega sodišča - Odločitve v drugih postopkih - Zavrženje, ker ne gre za spor o pristojnosti.
1.5.51.3.1 - Ustavno sodstvo - Odločbe - Vrste odločitev Ustavnega sodišča - Odločitve v drugih postopkih - Zavrženje, ker ne gre za spor o pristojnosti.
Pravna podlaga:
Člen 25, 49, Zakon o Ustavnem sodišču [ZUstS]
Opomba:
Vrsta zadeve:
spori o pristojnosti
Vrsta akta:
drugi akti
Vlagatelj:
Okrajno sodišče v Domžalah, Domžale
Datum vloge:
18. 10. 2005
Vrsta odločitve:
sklep
Vrsta rešitve:
zavrženje
Dokument:
US25241
Dokument v PDF obliki:
P-100-05.pdf
101 KB
Prenesite datoteko
P-100/05-4
17. 11. 2005
SKLEP
Ustavno sodišče je v postopku za odločitev o sporu glede pristojnosti, začetem na zahtevo Okrajnega sodišča v Domžalah, na seji dne 17. novembra 2005
sklenilo:
Zahteva Okrajnega sodišča v Domžalah za rešitev spora glede pristojnosti za odločanje o zahtevi A. A., B. B. st., C. C. in Č. Č. za denacionalizacijo nepremičnin, vpisanih v vl. št. 885, 1028, 1197, 1315 in 1364 k.o. Ž., se zavrže.
Obrazložitev
1. Okrajno sodišče v Domžalah navaja, da je predlagajoča stranka zahtevo za denacionalizacijo prvotno vložila pri Občini Domžale. Ta naj bi sodišču dne 11. 5. 1993 odstopila zahtevo za izdajo začasne odredbe. Sodišče je zahtevo za izdajo začasne odredbe na prepoved razpolaganja z nepremičninami, ki so vpisane v vl. št. 885, 1028, 1197 in 1364 k.o. Ž., zavrnilo. Sodišče meni, da ni pristojno za odločanje o zahtevi za denacionalizacijo nepremičnin, vpisanih v vl. št. 885, 1028, 1197, 1315 in 1364 k.o. Ž., saj naj navedene nepremičnine ne bi prešle v državno last na podlagi pravnega posla, sklenjenega zaradi grožnje, sile ali zvijače državnega organa oziroma predstavnika oblasti, ampak na podlagi Zakona o nacionalizaciji zasebnih gospodarskih podjetij (Uradni list FLRJ, št. 98/46 in 35/48) oziroma odločb, izdanih na njegovi podlagi.
2. Na podlagi določbe drugega odstavka 61. člena Zakona o Ustavnem sodišču (Uradni list RS, št. 15/94 – v nadaljevanju ZUstS) je spor glede pristojnosti (t. i. negativni kompetenčni spor) podan takrat, ko več organov zavrača pristojnost v posamezni zadevi.
3. Iz priloženega spisa št. DN N 55/93 je razvidno, da se je v konkretni zadevi za nepristojno izreklo le Okrajno sodišče v Domžalah, ne pa tudi upravna enota. Zahtevo za denacionalizacijo so predlagatelji vložili pri Temeljnem sodišču v Domžalah dne 7. 12. 1993, torej po tem, ko je upravna enota predlog za izdajo začasne odredbe odstopila v reševanje sodišču.
4. Dokler sodišče ne odstopi zadevo drugemu organu, da se ta izreče o svoji pristojnosti, spor o pristojnosti sploh ne more nastati. Ker pristojnost odklanja le en organ, spor o pristojnosti, o katerem bi bilo v skladu z določbo 61. člena ZUstS pristojno odločati Ustavno sodišče, ni nastal. Ker niso izpolnjeni procesni pogoji za odločanje o sporu glede pristojnosti, je Ustavno sodišče zahtevo zavrglo.
5. Ustavno sodišče je sprejelo ta sklep na podlagi 25. člena ZUstS v zvezi z 49. členom ZUstS in četrte alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodnika Lojze Janko, mag. Marija Krisper Kramberger, Milojka Modrijan, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj